****

**V E N D I M**

**Nr.\_\_\_\_\_\_, datë \_\_\_\_\_\_\_\_\_\_**

**PËR**

**CILËSINË E DISA LËNDËVE TË DJEGSHME, TË LËNGËTA, PËR PËRDORIM TERMIK, CIVIL E INDUSTRIAL SI DHE PËRDORIM NË MJETET E TRANSPORTIT UJOR (DETAR, LUMOR DHE LIQENOR)[[1]](#footnote-1)\***

Në mbështetje të nenit 100 të Kushtetutës dhe të shkronjës “b”, të nenit 14, të ligjit nr.162, datë 4.12.2014, “Për mbrojtjen e cilësisë së ajrit në mjedis”, me propozimin e ministrit të Infrastrukturës dhe Energjisë dhe të ministrit të Turizmit dhe Mjedisit, Këshilli i Ministrave

**V E N D O S I:**

**KREU I**

**DISPOZITA TË PËRGJITHSHME**

1. Qëllimi i këtij vendimi është reduktimi i shkarkimeve të dioksidit të squfurit, që vjen nga djegia e lëndëve djegëse të lëngëta, të prodhuara nga hidrokarburet, që, duke përmirësuar cilësinë e tyre, të zvogëlojë efektet e dëmshme te njeriu dhe mjedisi.

2. Reduktimi i shkarkimeve të dioksidit të squfurit, që vjen nga djegia e lëndëve djegëse të lëngëta të prodhuara nga hidrokarburet, arrihet duke përmirësuar cilësinë e tyre, nëpërmjet vendosjes së kufizimeve për përmbajtjen e squfurit në këto lëndë djegëse, si kusht për përdorimin e tyre në territorin e Republikës së Shqipërisë, ujërat territoriale të Shqipërisë, zonat ekskluzive ekonomike dhe zonat e kontrollit të ndotjes.

3. Kufizimet lidhur me përmbajtjen e squfurit për lëndët djegëse të lëngëta të prodhuara nga hidrokarburet nuk zbatohen për lëndët djegëse të lëngëta të përdorura:

* 1. për kërkime dhe testime;
  2. për përpunim para djegies përfundimtare;
  3. për përpunim në industrinë e rafinerisë;

ç) për anijet luftarake dhe anije të tjera për qëllime ushtarake, kur nuk dëmtohet aftësia operacionale e tyre;

* 1. në anije me qëllim të shpëtimit të jetës në det dhe të sigurisë së anijeve;

dh) në anijet që janë dëmtuar, me kusht që të gjitha masat e nevojshme për parandalimin ose reduktimin e shkarkimeve janë marrë menjëherë pas dëmtimit. Kjo nuk do të zbatohet nëse pronari ose zotëruesi ka shkaktuar dëmin në mënyrë të qëllimshme ose nga pakujdesia;

* 1. në bordin e anijeve që përdorin metoda të reduktimit të emetimeve në përputhje me kreun VI, të këtij vendimi.

4. Ky vendim përcakton:

1. llojet e lëndëve djegëse të lëngëta dhe vlerat kufi të përmbajtjes së squfurit në to;
2. treguesit fiziko-kimikë të lëndës djegëse, të cilat duhet të përmbushen përpara tregtimit të tyre;
3. kushtet e përdorimit të lëndëve djegëse të lëngëta nga anijet në portet, ujërat territoriale të Shqipërisë, zonat ekskluzive ekonomike dhe zonat e kontrollit të shkarkimit të oksideve të squfurit në ajër;

ç) mënyrën e përcaktimit dhe të monitorimit të treguesve tekniko-cilësorë të lëndës djegëse;

1. metodat për reduktimin e shkarkimeve të lëndëve, ndotësve në ajër, dhe raportimin e përputhshmërisë me vlerat kufi të përmbajtjes së ndotësve.

5. Në kuptim të këtij vendimi, me termat e mëposhtëm nënkuptojmë:

1. **“Anije e ankoruar”**, anijet e lidhura ose të ankoruara në një port të territorit të Republikës së Shqipërisë gjatë ngarkimit, shkarkimit ose qëndrimit, duke përfshirë kohën e shpenzuar kur nuk janë të angazhuara në operacionet e ngarkesave.
2. **“Anije luftarake”**, një anije që i përket forcave të armatosura të një shteti që mban shenjat e jashtme të nacionalitetit të tij, duke u dalluar nga anijet e vendit pritës, nën komandën e një zyrtari të autorizuar nga qeveria e shtetit dhe emri i të cilit shfaqet në listën përkatëse të shërbimeve ose në ekuivalentin e tij dhe që drejtohet nga një ekuipazh që është nën forcat e rregullta të armatosura.
3. **“Anije pasagjerësh”**, anijet që mbajnë më shumë se 12 pasagjerë, ku pasagjer është çdo person në bord, përveç fëmijëve deri në një vjeç, anëtarëve të ekuipazhit dhe personave të punësuar në një anije.

ç) **“Gaz i lëngët i naftës”**,çdo lëndë djegëse e lëngët e gaztë e prodhuar nga hidrokarburet, e destinuar për qëllime përdorimi rezidenciale, industriale, automjete ose për përdorim në bordin e një anijeje, të përcaktuara sipas standardit SSH EN 589 dhe SSH ISO 9162.

1. **“Impiant me djegie”**, çdo pajisje teknike ku lëndët djegëse oksidohen, në mënyrë që të përdoret nxehtësia e prodhuar.

dh) **“IMO”,** Organizata Ndërkombëtare Detare.

1. **“Lëndë djegëse e** **lëngët e rëndë”** (***heavy fuel oil*)**:
2. çdo lëndë djegëse e lëngët e prodhuar nga hidrokarburet, duke përjashtuar lëndët djegëse të lëngëta detare, që përfshihen në kodet CN: 2710 19 51 deri 2710 19 68, 2710 20 31, 2710 20 35 ose 2710 20 39

ose

1. çdo lëndë djegëse e lëngët e prodhuar nga hidrokarburet, përveç gazoilit siç përcaktohet në shkronjën “b”, të kësaj pike, dhe lëndëve djegëse të lëngëta detare të përcaktuara në shkronjat “c”, “ç” dhe “d”, të kësaj pike, e cila, për shkak të kufijve të saj të distilimit, përfshihet në kategorinë e lëndës djegëse të lëngët të rëndë, të destinuar për përdorim si lëndë djegëse dhe prej së cilës më pak se 65% ndaj volumit (duke përfshirë humbjet) distilohet në 2500C sipas metodës SSH EN ISO 3405 (ASTM D-86). Në qoftë se distilimi nuk mund të përcaktohet sipas metodës SSH EN ISO 3405 (ASTM D-86), produkti hidrokarbur do të kategorizohet si lëndë djegëse e lëngët e rëndë.

ë) **“Lëndë djegëse e lëngët e mesme-rëndë” (*gas oil*):**

* 1. çdo lëndë djegëse e lëngët e prodhuar nga hidrokarburet, përjashtuar lëndët djegëse të lëngëta detare, që përfshihen në kodet CN 2710 19 25, 2710 19 29, CN 2710 19 47; CN 2710 19 48; CN 2710 20 17; CN 2710 20 19;

ose

* 1. çdo lëndë djegëse e lëngët e prodhuar nga hidrokarburet, përjashtuar lëndët djegëse të lëngëta detare, prej së cilës më pak se 65 % ndaj volumit (duke përfshirë humbjet) distilohet në 2500C prej së cilës më pak se 85% ndaj volumit (duke përfshirë humbjet) distilohet në 3500C sipas metodës SSH EN ISO 3405, ekuivalente me metodën (ASTM D-86).

Përjashtohen nga ky përkufizim lënda djegëse e lëngët diezel, sipas përcaktimit në vendimin nr.147, datë 21.3.2007, të Këshillit të Ministrave “Për cilësinë e lëndëve djegëse, benzinë dhe diezel” dhe lëndët djegëse të lëngëta të përdorura për makineritë lëvizëse jorrugore dhe për traktorët e makineritë e tjera bujqësore.

1. **“Lëndë djegëse e lëngët detare”** (***marine fuel***), çdo lëndë djegëse e lëngët e prodhuar nga hidrokarburet, e destinuar për përdorim ose në përdorim në bordin e një anijeje, përfshirë edhe ato lëndë djegëse të lëngëta të përcaktuara në SSH ISO 8217. Përfshihet, gjithashtu, çdo lëndë djegëse e lëngët e prodhuar nga hidrokarburet, që përdoret në bordin e anijeve për lundrim të brendshëm ose anijeve të përdorura për sport, rekreacion dhe kohën e lirë, kur këto anije lundrojnë në ujërat e detit.
2. **“Lëndë djegëse e lëngët diezel detare” (*Marine diesel oil*)**,çdo lëndë djegëse e lëngët detare, siç është përcaktuar në kategoritë DMB, në tabelën I, të SSH ISO 8217 me përjashtim të referencës ndaj përmbajtjes së squfurit.

gj) **“Lëndë djegëse e lëngët e mesme-rëndë detare” (*Marine gas oil*)**, çdo lëndë djegëse e lëngët detare siç është përcaktuar ne kategoritë DMX, DMA dhe DMZ, në tabelën I, të SSH ISO 8217 me përjashtim të referencës ndaj përmbajtjes së squfurit.

1. **“MARPOL**”, nënkupton Konventën Ndërkombëtare për Parandalimin e Ndotjes nga Anijet, të ratifikuar nga Kuvendi i Shqipërisë me ligjin nr.9594, datë 27.7.2006, “Për aderimin e Republikës së Shqipërisë në Konventën Ndërkombëtare Detare “Për parandalimin e ndotjeve nga anijet, 1973, të ndryshuar me protokollin e vitit 1978 (Marpol 73/78)””.
2. **“Metodat e reduktimit të shkarkimeve”**, çdo pajisje, material, aparaturë që instalohet në një anije ose çdo procedurë, lëndë djegëse alternative ose metodë përputhshmërie, që përdoret si alternativë për të zvogëluar squfurin në lëndët djegëse të lëngëta detare, në përputhje me kërkesat e këtij vendimi, që janë të verifikueshme, të matshme dhe të detyrueshme.
3. **“Metoda ASTM”**, metodat e përcaktuara nga Shoqata Amerikane për Testimin dhe Materialet sipas botimit të vitit 1976, mbi përkufizimet dhe specifikimet standarde për hidrokarburet dhe produktet lubrifikuese.
4. **“Shërbime të rregullta”**, linja e trafikut të pasagjerëve në mes dy ose më shumë porteve ose një udhëtim i mbyllur me kthim tek i njëjti port, i cili zhvillohet sipas një orari të publikuar të lundrimit ose me frekuencë të rregullt që përfaqëson orarin e vendosur të lundrimit.
5. **“Shtojca VI e MARPOL”**, nënkupton shtojcën e titulluar “Rregullat për parandalimin e ndotjes së ajrit nga anijet”, i cili është protokolli i vitit 1997, që iu shtua MARPOL-it.

ll)  **“Vendosja në treg e lëndëve djegëse të lëngëta”**,këtej e tutje tregtiminënkuptonimportimin, eksportimin, blerjen dhe shitjen e lëndëve djegëse të lëngëta për përdorim termik e industrial, si dhe lëndëve djegëse të lëngëta detare për djegie në bord, duke përjashtuar lëndët djegëse të lëngëta detare, të ngarkuara në anije mallrash për eksport.

1. **“Zonat e kontrollit të shkarkimeve të SOx”**, janë zonat detare të përcaktuara si të tilla nga Organizata Ndërkombëtare Detare (IMO), sipas shtojcës VI të MARPOL.

6. Bashkëlidhur këtij vendimi dhe pjesë përbërëse e tij janë shtojcat, si më poshtë vijon:

Shtojca 1: Treguesit e lejuar mjedisorë për lëndët djegëse (vajguri-gazoil) për përdorim termik, civil dhe industrial.

Shtojca 2: Treguesit e lejuar mjedisorë për lëndët djegëse (distilate të rënda nga nafta) për përdorim civil teknik dhe industrial.

Shtojca 3: Treguesit mjedisorë për lëndët djegëse detare (*marine fuel*).

Shtojca 4: Treguesit e cilësisë për gazin e lëngëzuar që përdoret për automjete dhe qëllime rezidenciale.

Shtojca 5: Metoda e përcaktimit të vlerës ekuivalente të shkarkimeve në atmosferë.

Shtojca 6:Kriteret për përzgjedhjen e metodave të reduktimit të shkarkimeve të squfurit.

**KREU II**

**PËRMBAJTJA MAKSIMALE E SQUFURIT NË LËNDËT DJEGËSE TË LËNGËTA, TË RËNDA**

1. Në territorin e Republikës së Shqipërisë lejohet vetëm tregtimi i lëndës djegëse të lëngët të rëndë, si lëndë djegëse për përdorim termik, civil dhe industrial, që në nomenklaturën e mallrave përshkruhen në kodet gazi i lëngët CN 2710 19 51 deri CN 2710 19 55; CN 2710 19 62 deri CN 2710 19 68; CN 2710 20 31 deri CN 2710 20 39, që plotëson kërkesat e standardit shqiptar SSH EN 589, SSH ISO 9162dhe SSH UNI 6579 ose të standardeve të tjera, të barasvlershme me to, me përjashtim të kushtit për përmbajtjen e squfurit, siç parashikohet në shtojcën 2, që i bashkëlidhet këtij vendimi.

2. Përmbajtja e squfurit në lëndët djegëse të lëngëta të rënda nuk duhet të kalojë 1,00% ndaj masës.

3. Kërkesa e pikës 2, të këtij kreu, nuk zbatohet deri më 31 dhjetor 2027, për impiantet industriale, subjekt të ligjit nr.10448/2011, “Për lejet e mjedisit”, të ndryshuar, në varësi të monitorimeve përkatëse të shkarkimeve në ajër nga autoritetet kompetente për lëndët djegëse të lëngëta, të rënda, që përdoren:

1. në impiantet e mëdha me djegie që janë në përputhje me vlerat limite të shkarkimeve të SO2 në ajër;
2. në impiantet e mëdha me djegie, subjekt i planeve kombëtare të reduktimit të shkarkimeve në ajër, për të cilat mesatarja mujore e shkarkimeve të dioksidit të squfurit nuk e kalon vlerën 1700 mg/Nm3, për një përmbajtje vëllimore oksigjeni në gazet e shkarkuara prej 3%, në kushte të thata;
3. në impiantet me djegie, të ndryshme nga ato të përcaktuara në shkronjat “a” ose “b”, të kësaj pike, për të cilët mesatarja mujore e shkarkimeve të dioksidit të squfurit nuk e kalon vlerën 1 700 mg/Nm3, për një përmbajtje vëllimore oksigjeni në gazet e shkarkuara prej 3%, në kushte të thata;

ç) për djegie në rafineri kur vlera mesatare mujore e shkarkimeve të SO2 nga të gjitha impiantet e djegies në rafineri, pavarësisht nga lloji i lëndës djegëse ose kombinime të lëndës djegëse të përdorur, por përjashtuar impiantet që përfshihen në shkronjat “a” ose “b”, të kësaj pike, si edhe për turbinat e gazit dhe motorët me gaz, nuk e kalon vlerën 1 700 mg/Nm3 për një përmbajtje vëllimore oksigjeni në gazet e shkarkuara prej 3%, në kushte të thata.

4. Në përputhje me legjislacionin në fuqi për lejet e mjedisit, duke filluar nga data 1 janar 2028, në varësi të monitorimeve përkatëse të shkarkimeve në ajër nga autoritetet kompetente, pika 2, e këtij kreu, nuk zbatohet për lëndët djegëse të lëngëta, të rënda, që përdoren:

1. në impiantet me djegie, me fuqi më të madhe ose të barabartë me 50 MW, te cilat respektojnë vlerat kufi të shkarkimeve të SO2, ose në rastin kur vlerat kufi të shkarkimeve të SO2 nuk janë të zbatueshme, mesatarja mujore e shkarkimeve të dioksidit të squfurit nuk e kalon vlerën 1 700 mg/Nm3, për një përmbajtje vëllimore oksigjeni në gazet e shkarkuara prej 3%, në kushte të thata;
2. në impiantet me djegie që nuk bëjnë pjesë në shkronjën “a”, të kësaj pike, dhe për të cilat mesatarja mujore e shkarkimeve të dioksidit të squfurit nuk e kalon vlerën 1 700 mg/Nm3, për një përmbajtje vëllimore oksigjeni në gazet e shkarkuara 3%, në kushte të thata;
3. për djegie në rafineri, kur vlera mesatare mujore e shkarkimeve të SO2 nga të gjitha impiantet e djegies në rafineri, pavarësisht nga lloji i lëndës djegëse ose kombinime të lëndës djegëse të përdorur, por përjashtuar impiantet që përfshihen në shkronjën “a”, të kësaj pike, si edhe për turbinat e gazit dhe motorrët me gaz, nuk e kalon vlerën 1 700 mg/Nm3 për një përmbajtje vëllimore oksigjeni në gazet e shkarkuara prej 3%, në kushte të thata.

5. Ministria përgjegjëse për mjedisin nuk lejon operimin e impianteve me djegie, të cilët përdorin lëndë djegëse të lëngëta, të rënda (mazut) me përqëndrim të squfurit më të lartë se 1%, nëse në lejen e tyre të mjedisit nuk janë specifikuar vlerat limite për shkarkimet e gazeve të SO2.

**KREU III**

**PËRMBAJTJA MAKSIMALE E SQUFURIT NË LËNDËT DJEGËSE TË LËNGËTA, TË MESME, TË RËNDA**

1. Në territorin e Republikës së Shqipërisë, pas datës 31 dhjetor 2019, lejohet vetëm tregtimi i lëndëve djegëse të lëngëta, të mesme, të rënda dhe të gazit të lëngët të naftës (GLN), si lëndë djegëse për përdorim termik, civil dhe industrial që në nomenklaturën e mallrave përshkruhen me kodet: CN 27111294, CN27111391, CN27111397 (gaz i lëngët), CN 2710 19 25 (vajguri), CN 2710 19 29 (lëndëve djegëse të lëngëta, fraksione të mesme), CN 2710 19 47; CN 2710 19 48; CN 2710 20 17; CN 2710 20 19, që plotëson kërkesat e standardit shqiptar SSH EN 589 , SSH ISO 9162 dhe SSH UNI 6579, ose të standardeve të tjera, të barasvlershme me të, siç parashikohet në shtojcat 1 dhe 4, që i bashkëlidhen këtij vendimi.

2. Përmbajtja e squfurit, në lëndët djegëse të lëngëta, të mesme, të rënda, pas datës 31 dhjetor 2019 nuk duhet të kalojë 0,10% ndaj masës.

3. Përmbajtja totale e squfurit në gazet e lëngëta të naftës, duke filluar nga data 1 janar e vitit 2020, nuk lejohet të kalojë 50 mg/kg, ndërsa tensioni i avujve të jetë respektivisht jo më shumë se 1 000 kpa për përdorim rezidencial dhe 1 300 kpa për automjete.

**KREU IV**

**PËRMBAJTJA MAKSIMALE E SQUFURIT NË LËNDËT DJEGËSE TË LËNGËTA DETARE, QË PËRDOREN NGA ANIJET NË UJËRAT TERRITORIALE TË SHQIPËRISË, NË ZONAT EKSKLUZIVE EKONOMIKE DHE NË ZONAT E KONTROLLIT TË NDOTJES, PËRFSHIRË ZONAT E KONTROLLIT TË SOx DHE NGA ANIJET E PASAGJERËVE**

1. Në territorin e Republikës së Shqipërisë lejohet vetëm tregtimi i gazit të lëngët të naftës, të lëndëve djegëse të lëngëta detare, për qëllim përdorimi në mjete të transportit ujor, që plotësojnë kërkesat e standardit shqiptar SSH ISO 8217 ose të standardeve të tjera, të barasvlershme me të, me përjashtim të kushtit për përmbajtjen e squfurit*,* siç parashikohet në shtojcat 3 dhe 4, që i bashkëlidhen këtij vendimi.

2. Në territorin e Republikës së Shqipërisë, pas datës 31 dhjetor 2019, nuk lejohet përdorimi i lëndës djegëse të lëngët detare, nëse përmbajtja e squfurit tejkalon vlerën 1% në masë, me përjashtim të rastit kur anijet përdorin metoda të uljes së përmbajtjes së squfurit, duke operuar me metodën e mbyllur, sipas përcaktimit në kreun VI, të këtij vendimi.

3. Pavarësisht parashikimit të pikës 2, të këtij kreu, pas datës 31 dhjetor 2020, lëndët djegëse të lëngëta detare nuk përdoren në ujërat territoriale të Shqipërisë, në zonat ekskluzive ekonomike dhe në zonat e kontrollit të ndotjes, nëse përmbajtja në masë e squfurit në këto lëndë djegëse tejkalohet me 0.5% (5g/kg).

4. 12 muaj pas datës së përcaktimit të zonave të reja detare nga IMO-ja, përfshirë portet si edhe zonat e kontrollit të shkarkimeve të SO2, në ujërat territoriale të Shqipërisë, në zonat ekskluzive ekonomike dhe në zonat e kontrollit të ndotjes që bien brenda zonave të kontrollit të emetimeve tëSO2*,* nuk lejohet përdorimi i lëndëve djegëse të lëngëta detare (*marine fuel*) nëse përmbajtja në masë e squfurit në to tejkalohet me 0.1% (1g/kg).

Kërkesat e pikave 3 dhe 4, të këtij kreu, zbatohen për të gjitha anijet, pavarësisht nga flamuri që përfaqësojnë, përfshirë anijet, udhëtimi i të cilave fillon jashtë Shqipërisë.

5. Anijet e pasagjerëve që lundrojnë në linja të rregullta për ose nga ndonjë port i Shqipërisë, nuk lejohen të përdorin lëndë djegëse të lëngëta detare në ujërat territoriale të Shqipërisë, në zonat ekskluzive ekonomike dhe në zonat e kontrollit të ndotjes që bien jashtë zonave të kontrollit të emetimevetëSO*2,* nëse përmbajtja e squfurit në to tejkalon 1% m / m, deri në datën 31 dhjetor 2020.

Kërkesat e kësaj pike zbatohen për të gjitha anijet në portet e Republikës së Shqipërisë, pavarësisht nga flamuri që përfaqësojnë.

6. Personat përgjegjës në anije krijojnë dhe mbajnë regjistrin (*logbooks*) e lëndëve djegëse detare të përdorura në anije, duke përfshirë edhe operacionet e ndërrimit të këtyre lëndëve.

7. Autoritetet shtetërore shqiptare/MIE përpiqen të sigurojnë disponueshmërinë e lëndëve djegëse të lëngëta detare, të cilat janë në përputhje me dispozitat e këtij vendimi dhe të informojnë Sekretariatin e Komunitetit të Energjisë për disponueshmërinë e tyre në portet dhe terminalet e saj.

8. Deri në datën 31 dhjetor 2019, në territorin e Republikës së Shqipërisë lejohet vetëm tregtimi i lëndëve djegëse të lëngëta diezel detare, përmbajtja e squfurit në të cilat nuk tejkalon 1% m/m (10g/kg).

**KREU V**

**PËRMBAJTJA MAKSIMALE E SQUFURIT NË LËNDËT DJEGËSE TË LËNGËTA DETARE QË PËRDORET NË MJETE TË TRANSPORTIT DETAR QË ANKOROHEN NË PORTET E SHQIPËRISË**

1. Anijet që ankorohen në portet e Shqipërisë nuk duhet të përdorin lëndë djegëse detare me përmbajtje squfuri që tejkalon 0.1% m / m, duke i lejuar stafit të anijes kohën e nevojshme për plotësimin e operacioneve të duhura për ndërrimin e lëndës djegëse dhe regjistrimin në regjistër (*logbooks*) të kohës së shpenzuar për ndërrimin e lëndës djegëse.

1. Kërkesat e kësaj pike nuk zbatohen për:
2. anijet, të cilat sipas orarit të publikuar, qëndrojnë më pak se 2 (dy) orë në port;
3. anijet të cilat fikin motorët dhe furnizohen me energji elektrike nga territori.

3. Në territorin e Republikës së Shqipërisë, pas datës 31 dhjetor 2020 lejohet vetëm tregtimi i lëndëvedjegëse të lëngëta të mesme-rënda detare, në të cilat përmbajtja e squfurit nuk tejkalon 0.1% m/m (1g/kg).

**KREU VI**

**METODAT E REDUKTIMIT TË SHKARKIMEVE NË AJËR NË BORDIN E ANIJEVE DHE MIRATIMI I TYRE**

1. Të gjitha anijet në portet shqiptare, në ujërat territoriale shqiptare, në zonat ekonomike ekskluzive dhe në zonat e kontrollit të ndotjes, pavarësisht nga flamuri që përfaqësojnë, të cilat përdorin lëndëve djegëse detare që nuk plotësojnë standartet e referuara në krerët IV e V të këtij vendimi, detyrohen të përdorin metoda alternative të reduktimit të shkarkimeve të SO2 në ajër.

2. Anijet të cilat përdorin metoda alternative për reduktimin e shkarkimeve të ndotësve në ajër, reduktojnë në vazhdimësi shkarkimet e SO2 në vlera të tilla, të cilat janë ekuivalente me reduktimin që do të ndodhte nëse do të përdorej lëndë djegëse detare që plotëson kushtet e përcaktuara në krerët IV dhe V, të këtij vendimi. Ekuivalenca e vlerave të shkarkimeve të substancave ndotëse në ajër përcaktohet në përputhje me shtojcën 5, bashkëlidhur këtij vendimi.

3. Autoritetet inspektuese inkurajojnë përdorimin e sistemeve të funizimit me energji nga anijet e ankoruara si metodë alternativë për reduktimin e shkarkimeve.

4. Për zbatimin e metodave të reduktimit të përmendura në pikën 1, të këtij kreu, do të përdoren kriteret e paraqitura në shtojcën 6, bashkëlidhur këtij vendimi.

5. Metodat e reduktimit të shkarkimeve miratohen me udhëzim të përbashkët të ministrit përgjegjës për energjinë dhe të ministrit përgjegjës për mjedisin. Hartimi i tyre kryhet në përputhje me:

1. instrumentet ndërkombëtare që kanë të bëjnë me pajisjet e certifikuara që vendosen në bordet e anijeve;
2. udhëzuesit e zhvilluar nga IMO;
3. efektet në mjedis, duke përfshirë reduktimin e pritshëm të shkarkimeve dhe ndikimet në ekosistemet në portet e mbyllura, limanet dhe estuaret; dhe

ç) mundësitë e monitorimit dhe verifikimit.

**KREU VII**

**NDRYSHIMET NË FURNIZIMIN ME LËNDË DJEGËSE**

1. Nëse, si rezultat i një ndryshimi të papritur, në furnizimin e vendit me naftë të papërpunuar, produkte të naftës dhe hidrokarbure të tjera (ndërpreje e tregut), bëhet e vështirë për të aplikuar kufizime për përmbajtjen maksimale të squfurit referuar në krerët II, III, IV dhe V, të këtij vendimi, ministria përgjegjëse për hidrokarburet, pas marrjes së miratimit prej Këshillit të Ministrave të shprehur nëpërmjet vendimit përkatës, për këtë situatë informon Sekretariatin e Komunitetit të Energjisë, në Vjenë.

2. Procedimi i mëtejshëm për trajtimin e situatave që lidhen me ndryshim të papritur, në furnizimin e vendit me naftë të papërpunuar, produkte të naftës dhe hidrokarbure të tjera (ndërpreje e tregut), bëhet në bashkërendim me institucionet e Komunitetit të Energjisë, në përputhje dhe respektim të të drejtave e detyrimeve, që burojnë nga nenet 47 e 67, të traktatit për krijimin e Komunitetit të Energjisë.

**KREU VIII**

**KONTROLLI I CILËSISË SË LËNDËS DJEGËSE DHE RAPORTIMI**

1. Institucionet përgjegjëse për kontrollin e standardeve të cilësisë së lëndëve djegëse të lëngëta në tregun e naftës dhe të nënprodukteve të saj, të marrin të gjitha masat e nevojshme për të ushtruar kontrolle lidhur me respektimin e përmbajtjes së squfurit në lëndët djegëse të lëngshme për përdorim termik civil dhe industrial, si dhe për përdorim në mjetet e transportit ujor, për të qenë në përputhje me përcaktimet në krerët II, III, IV dhe V, të këtij vendimi.

2. Nëse konstatohet se një anije nuk plotëson standardet e cilësisë së lëndës djegëse, kontrolli nga ISHTI konsiston në:

1. kontrollin e regjistrave (*logbooks*) me veprimet e ndërmarra në përpjekje për të arritur përputhshmërinë dhe notën e lëshuar nga furnizuesi për të paktën 10% të numrit total të anijeve që lundruan në /nga portet shqiptare të hapura për trafikun ndërkombëtar gjatë 1 viti;
2. kontrollin e dokumentacionit për prokurimin e lëndëve djegëse të lëngëta, analizën e mostrave të vulosura të lëndës djegëse që digjet në anije ose marrjen e mostrave të karburantit për analizë në një objekt lundrues (notë e lëshuar nga furnizuesi);
3. kontrollin e cilësisë së lëndëve djegëse të lëngëta detare për përmbajtjen e squfurit, për të paktën 30% të anijeve nga 10% e numrit mesatar të anijeve që lundruan në/nga portet shqiptare të hapura për trafikun ndërkombëtar në tri vitet e fundit;

ç) kontrollin e cilësisë së lëndëve djegëse të lëngëta detare edhe gjatë shpërndarjes, nëse furnizuesi i karburantit ka furnizuar lëndë djegëse së paku tre herë gjatë vitit kalendarik të kaluar, cilësia e të cilave nuk është në përputhje me notën e lëshuar.

3. Anijes nuk i kërkohet të devijojë nga udhëtimi i saj i synuar ose të shtyjë në mënyrë të padrejtë udhëtimin për të arritur përputhshmërinë me lëndën djegëse.

4. Nëse një anije siguron informacionin e përmendur në pikën 2, të këtij kreu, institucioni përgjegjës për kontrollin/ISHTI merr parasysh të gjitha rrethanat përkatëse dhe provat e paraqitura për të përcaktuar masat që duhen marrë, duke përfshirë edhe mosmarrjen e masave të kontrollit.

5. Anijet njoftojnë shtetin, flamurin e të cilit përfaqësojnë, ose autoritetet kompetente të portit të destinacionit nëse nuk arrijnë të sigurojnë lëndën djegëse detare të kërkuar, sipas dispozitave të këtij vendimi.

6. Ministria përgjegjëse për hidrokarburet njofton Sekretariatin e Komunitetit të Energjisë, lidhur me anijet që kanë paraqitur dëshmi për mosdisponueshmërinë e lëndëve djegëse detare.

7. Marrja e mostrave, kryerja e analizave, si dhe testimi i çdo treguesi fiziko-kimik të lëndëve djegëse të lëngshme të përmendura në krerët II, III, IV dhe V, të këtij vendimi, të bëhet sipas metodave të analizave të referuara në këtë vendim dhe të përcaktuara në standardet përkatëse në fuqi nga ana e Drejtorisë së Përgjithshme të Standardeve.

8. Përveç parashikimit në pikën 7, të këtij kreu, marrja e mostrave (frekuenca dhe sasia) gjatë furnizimit të anijes me lëndë djegëse të lëngëta detare që përdoren për djegie në bord, nga tankerat kur është e mundur teknikisht dhe ekonomikisht si edhe në bordin e anijes nga mostrat e mbyllura të lëshuara nga furnizuesi kryhet në përputhje me udhëzimin e ministrit përgjegjës për energjinë për marrjen e mostrave dhe raportimin e lëndëve djegëse, përfshirë ato të lëngëta detare.

9. Testi i përmbajtjes së squfurit për lëndët djegëse të lëngëta detare kryhet në përputhje me metodat nga standardet e mëposhtme: ASTM D 4294 ose SSH EN ISO 20847.

10. Në rast të mosmarrëveshjes për saktësinë e rezultateve të testimit, vlerësimi i analizave të lëndëve djegëse të furnizuara rregullohet nga dispozitat e SSH EN ISO 4259.

11. Për të përcaktuar nëse lënda djegëse e shpërndarë apo përdorur në bordin e anijes është në përputhje me kërkesat e përcaktuara në krerët IV dhe V, të këtij vendimi, përdoren metodat e verifikimit të përcaktuara në shtojcën VI të MARPOL-it.

12. Ngarkohen ministri i Infrastrukturës dhe Energjisë dhe ministri i Turizimit dhe Mjedisit që, brenda 30 (tridhjetë) ditëve nga hyrja në fuqi e këtij vendimi, të miratojnë udhëzimin e përbashkët për marrjen e mostrave dhe raportimin e të dhënave, për cilësinë e gazit të lëngët të naftës (GLN), lëndëve djegëse të lëngëta të mesme-rënda, lëndëve djegëse të lëngëta të rënda, lëndëve djegëse të lëngëta detare dhe furnizuesit e këtyre lëndëve djegëse të lëngëta.

**KREU IX**

**SANKSIONET**

1. Nëse pas hyrjes në fuqi të këtij vendimi evidentohen subjekte që tregtojnë lëndë djegëse të lëngëta, me cilësi, që nuk respektojnë kërkesat e këtij vendimi:

1. për treguesit tekniko-cilësorë që nuk janë brenda vlerave të lejuara sipas standardeve në fuqi, zbatohen sanksionet e parashikuara në nenin 25, të ligjit nr.8450, datë 24.2.1999, “Për përpunimin, transportimin dhe tregtimin e naftës, të gazit dhe nënprodukteve të tyre”, të ndryshuar;
2. për treguesit tekniko-cilësorë që ndryshojnë dhe nuk janë brenda vlerave të lejuara sipas standardeve në fuqi, lëndët djegëse të lëngëta sekuestrohen, në zbatim të nenit 11, të ligjit nr.10279/2010, “Për kundërvajtjet administrative”.

2. Sekuestrimi i lëndëve djegëse të lëngshme dhe përcaktimi i destinacionit të produkteve të sekuestruara bëhet nga Inspektorati Shtetëror Teknik dhe Industrial, në përputhje me procedurat e përcaktuara në një udhëzim të përbashkët të ministrit të Infrastrukturës dhe Energjisë si dhe ministrit të Financave dhe Ekonomisë, i cili duhet të dalë brenda 30 (tridhjetë) ditëve nga hyrja në fuqi e këtij vendimi.

**KREU X**

**DISPOZITA PËRFUNDIMTARE**

1. Ngarkohen Ministria e Infrastrukturës dhe Energjisë, Ministria e Turizmit dhe Mjedisit si dhe Ministria e Financave dhe Ekonomisë që të nxjerrin udhëzimet në zbatim të përcaktimeve të pikës 5, të kreut VI; të pikës 8, të kreut VIII; të pikës 12, të kreut VIII; si edhe të pikës 2, të kreut IX, të këtij vendimi.

2. Vendimi nr.781, datë 14.11.2012, i Këshillit të Ministrave, “Për cilësinë e disa lëndëve te djegshme, te lëngshme, për përdorim termik, civil e industrial si dhe përdorim ne mjetet e transportit ujor (detar, lumor dhe liqenor)”, shfuqizohet.

3. Ngarkohen Ministria e Infrastrukturës dhe Energjisë, Ministria e Turizmit dhe Mjedisit si dhe Ministria e Financave dhe Ekonomisë për zbatimin e këtij vendimi.

Ky vendim hyn në fuqi pas botimit në “Fletoren zyrtare”.

**K R Y E M I N I S T R I**

**EDI RAMA**

**Në mungesë dhe me porosi**

**ZËVENDËSKRYEMINISTRI**

**ERION BRAÇE**

MINISTRI I INFRASTRUKTURËS MINISTRI I TURIZMIT

DHE ENERGJISË DHE MJEDISIT

BELINDA BALLUKU BLENDI KLOSI

**SHTOJCA 1**

**Treguesit e lejuar mjedisorë për lëndët djegëse ( vajguri-gazoil) për përdorim termik, civil dhe industrial**

|  |  |  |  |  |
| --- | --- | --- | --- | --- |
| **Lloji i lëndës djegëse** | **Njësia** | **Vajguri**  **(kerosinë)** | **Gazoil < 0.1** | **Gazoil > 0.1** |
|  | **Njësia** | **A** | **B** | **C** |
| **Pika e flakërimit** | 0C | ≥28 | >55 | >52 |
| **Masa vëllimore në 15 0C** | Kg/m3 | 770-830 | 815-875 | 815-875 |
| **Distilimi**  **Ne 150 0C**  **Ne 210 0C**  **Në 250 0C**  **Në 300 0C**  **Në 350 0C** | % v/v  % v/v  % v/v  % v/v  % v/v | -  <90  >65 | <2  <65  >85 | <2  <60  <85 |
| **Nikel +Vanad** | mg/kg |  |  |  |
| **PCB (Policlorbifenil)** | mg/kg | <15 | <15 | <15 |
| **PCT(Policlortrifenil)** | mg/kg | <10 | <10 | <10 |
| **Ngjyrat(1)** |  | po | po | po |
|  |  |  |  |  |
| **Shënim(1):është e detyrueshme ngjyrosja për produktet ABC sipas ligjeve dhe akteve ligjore në fuqi** | | | | |

**SHTOJCA 2**

**Treguesit e lejuar mjedisorë për lëndët djegëse (distilate të rënda nga nafta) për përdorim civil teknik dhe industrial**

|  |  |  |  |
| --- | --- | --- | --- |
| **Lloji i lëndës djegëse** | **Njësia** | **Lëndë djegëse të rënda të naftës**  **(heavy fuel oil)** | |
| **Solar** | **Mazut** |
|  | Njesia | D | E |
| **Pika e flakërimit** | 0C | >65 | >80 |
| **Hiri** | % (m/m) | <0.1 | <0.1 |
| **Squfuri** | %(m/m) | <0.1 | <1 |
| **Nikel +Vanad** | mg/kg | <180 | <180 |
| **PCB (Policlorbifenil)** | mg/kg | <4 | <4 |
| **PCT(Policlortrifenil)** | mg/kg | <10 | <10 |
| **Fuqia kalorifike** | Mj/kg | >40 | >40 |

**SHTOJCA 3**

**Treguesit mjedisorë për lëndët djegëse detare (marine fuel)**

|  |  |  |  |  |  |  |
| --- | --- | --- | --- | --- | --- | --- |
| **Treguesit** | **Njësia e matjes** | **Limitet** | **Produkti** | | | |
| **DMX** | **DMA** | **DMZ** | **DMB** |
| **Masa vëllimore në 15 ⁰C** | Kg/m3 | Max. | - | 890.0 | 890.0 | 900.0 |
| **Pika e flakërimit** | 0C | min | 43 | 60 | 60 | 60 |
| **Indeksi i Cetanit** | - | min. | 45 | 40 | 40 | 35 |
| **Përmbajtja e squfurit** | %(m/m) | max. | 1.00 | 1.00 | 1.00 | 1.5 |
| **Përmbajtja e H2S (hidrogjeni i sulfuruar)** | mg/kg | max | 2.00 | 2.00 | 2.00 | 2.00 |
| **Mbetje karboni (metoda e mikro 10% volum mbetje distilimi)** | %(m/m) | max | 0.3 | 0.3 | 0.3 | - |

**SHTOJCA 4**

**Treguesit e cilësisë për gazin e lëngëzuar që përdoret për automjete dhe qëllime rezidenciale**

|  |  |  |  |  |  |
| --- | --- | --- | --- | --- | --- |
|  |  |  | |  | |
| Përbërësit dhe treguesit e cilësisë |  | GLN për automjete | | GLN për përdorim termik dhe civil | |
|  | Njësia | min | max | min | max |
| Numri i oktanit motoric, NOM |  | 89 | - | - | - |
| Përmbajtja totale e dieneve (përfshirë 1,3 butadien) | % mol | - | 0.5 | - | 0.5 |
| Përmbajtja e sulfurit të hidrogjenit |  | negativ | negativ | negativ | negativ |
| Përmbajtja e përgjithshme e squfurit (pas erës së keqe) | mg/kg | - | 50 | - | 50 |
| Mbetje pas avullimit | mg/kg |  | 60 |  | 60 |
| Tensioni i avujve, manomatrik, në 40 0C | kPa |  | 1300 |  | 1000 |
| Tensioni i avujve, manometrik, min temperature prej : | kPa | 150 |  | 150 |  |
| Për klasen A | 0 C |  | -10 |  | -10 |
| Per klasen B |  |  | -5 |  | -5 |
| Per klasn C |  |  | 0 |  | 0 |
| Per klasen D |  |  | 10 |  | 10 |
| Për klasen E |  |  | 20 |  | 20 |
| Përmbajtja e ujit |  | kalon |  |  | Kalon |
| Aroma e pakëndshme dhe e dallueshme |  |  |  | Në 20% të KUN-së |  |

**SHTOJCA 5**

**Metoda e përcaktimit të vlerës ekuivalente të shkarkimeve në atmosferë**

Vlerat ekuivalente të emetimeve të ndotësve në ajër jepen në Tabelën 1 të kësaj shtojce.

Tabela 1

|  |  |
| --- | --- |
| Përmbajtja e squfurit në lëndën djegëse detare | Pjesa e shkarkimeve SO2 (ppm) CO2 (% v/v) |
| 3,50 | 151,7 |
| 1,50 | 65,0 |
| 1,00 | 43,3 |
| 0,50 | 21,7 |
| 0,10 | 4,3 |

Vlerat e emetimeve ekuivalente zbatohen vetëm për përdorimin e naftës dhe motërëve të naftës.

Kur përqendrimi i CO2 zvogëlohet nga pajisja për pastrimin e gazit (EGC), përqendrimi i CO2 mund të matet

hapja hyrëse e pajisjes, me kusht që korrektësia e një metodologjie të tillë të mund të demonstrohet.

**SHTOJCA 6**

**Kriteret për përzgjedhjen e metodave të reduktimit të shkarkimeve të squfurit**

Metoda e reduktimit të shkarkimeve të përmbajtjes së ndotësve në ajër përfshin përdorimin e pajisjeve, materialeve, dhe pajisjeve që janë instaluar në anije, dhe përdorimi i karburantit alternativ në përputhje me këtë Vendim.

1. **Kriteret për përdorimin e motorëve me dy karburant (një përzierje e karburantit detar dhe gazit të avulluar)**

Anijet e gazit natyral të lëngëzuar mund të përdorin një përzierje të karburantit detar dhe të gazit të avulluar, me kusht që ato të arrijnë një reduktim të vazhdueshëm të emetimeve oksid squfuri (VI) ekuivalent me atë të fituar duke përdorur karburantin me sulfur të ulët të përshkruar në këtë Vendim.

Ekuivalenca e reduktimeve të emetimeve është llogaritur duke përdorur formulat e mëposhtme:

Sk(%) · Mk ≤ 0,1 % · Mk0,1%

ku:

-MSHGA: masa e shpenzuar e gazit avullon

- VEGA: vlera e energjisë e gazit të avulluar në MJ / kg,

- MK: masa e karburantit të konsumuar në kilogram,

- EK: vlera e energjisë e karburantit detar në MJ / kg.

- EK 0.1%: vlera e energjisë e karburantit detar me përmbajtje të squfurit ≤ 0.1% në MJ / kg

Formulat e përmendura në paragrafin 2 të kësaj Shtojce mund të kombinohen në mënyrën e mëposhtme:

Sk(%) · Mk/(MSHGA · VEGA + Mk · Ek)/≤ 0,1%/ Ek0,1%

Sk(%)/(RG/k · VEGA + Ek) ≤ 0,1%/ Ek0,1%

ku:

- R G / K: raporti midis masës së gazit të avulluar dhe karburantit detar (MSHGA / MK)

Duke pasur parasysh se vlerat e energjisë e karburantit të ndryshme detare, e cila është përdorur në formulë është shumë e ngjashme, është e arsyeshme që të përdorin vlerat e prezgjedhura për Ek0,1%, Ek dhe VEGA.

Zbatimi i kësaj formule në praktikë:

Ek0,1% = 43,0 MJ/kg

Ek = 40,8 MJ/kg

VEGA = 50,0 MJ/kg

Kjo formulë mund të shprehet:

RG/k ≥ 8,6 · Sk(%) – 0,816

Raporti minimal i nevojshëm i përzierjes së lëndës djegëse detare dhe gazit të avulluar për të përmbushur kriteret për arritjen e reduktimit të emetimeve të squfurit (VI) për lëndët djegëse detare me përmbajtje të ndryshme të squfurit është dhënë në tabelë:

|  |  |  |  |  |  |  |
| --- | --- | --- | --- | --- | --- | --- |
| Përmbajtja e squfurit (%) | 1,0 | 1,5 | 2,0 | 2,5 | 3,0 | 3,5 |
| RG/k (MSHGA /Mk) | 7,8 | 12,1 | 16,4 | 20,7 | 25,0 | 29,3 |

1. **Kriteret për përdorimin e sistemit të pastrimit të shkarkimit të gazit**

Sistemet e pastrimit të shkarkimit të gazit duhet të instalohen në sistemet e djegies e një anije, me përjashtim të disa anijeve, me kushtin që:

- përdorimi i një sistemi të jet miratuar në bazë të matjeve periodike të shkarkimeve ose sistemi është i pajisur me një pajisje për matjen e vazhdueshme të shkarkimeve të ndotësve në ajër;

- ekuivalenca e vlerave të emetimit në lidhje me përdorimin e lëndëve djegëse me sulfur të ulët, në bazë të raportit të oksideve të squfurit (IV) dhe oksideve të karbonit (IV) në gazin shkarkues (SO2 (ppm) / CO2 (%)), në përputhje me Shtojcën 3 të këtij Vendimi;

- një drenazh për shkarkimin e ujit nga një sistem pastrimi i gazit të shkarkimit në mënyrë që të shmanget shkaktimi i korrozionit të komponentëve metalikë të enëve;

- uji i shpëlarjes nga sistemi i shkarkimit që do të lirohet në det ka pH jo më të madhe se 6.5, përmbajtja e hidrokarbureve aromatike policiklike që nuk tejkalon 50 μg / l, përmbajtja e NOx jo më shumë se 60 mg / l me një normë rrjedhjeje prej 45 t / MËh;

- sistemi i pastrimit të gazit të shkarkimit ka një udhëzim teknik nga prodhuesi që tregon pajisjen e identifikimit të pajisjes (modeli / tipi, numri i serisë), përshkrimi i sistemit dhe lidhja pajisjet, stabilimentet e propulsionit, karakteristikat e motorit dhe lloji i karburantit për të cilin përdoret sistemi i pastrimit të gazit të shkarkimit, rrjedha maksimale dhe minimale dhe alkaliniteti i ujit për rryma, temperatura dhe presioni i shkarkimit të gazit kur sistemi është në veprim, niveli i kripshmërisë së ujit të detit është i nevojshëm për neutralizimin e komponentëve të ndihmës së shpëlarjes dhe parametrave të tjerë relevante për arritjen e vlerës kufitare të shkarkimeve të ndotësve në ajër;

Shpëlarja e ujit nga sistemi i pastrimit të gazrave të shkarkimit duke përdorur kimikate, shtesa, preparate dhe kimikate nuk derdhet në det, duke përfshirë portet e mbyllura, skelë dhe estuaret, përveç nëse dërguesi vërteton që shkarkimi i një ujësie të tillë nuk ka efekte të konsiderueshme negative dhe nuk paraqet rrezik për shëndetin e njeriut ose mjedisin.

Kur sistemet e pastrimit të gazit janë në veprim ndërsa Anija është në port, monitorimi i ujit të shpëlarjes që lëshohet në det bëhet vazhdimisht, në mënyrë që pH, përmbajtja e hidrokarbureve policiklike aromatike, vërshimi dhe temperatura e ujit monitorohen dhe regjistrohen.

Sistemet e pastrimit të gazit të shkarkimit të instaluara në motorin kryesor sigurojnë pajtueshmëri me vlerat kufi të shkarkimeve në ngarkesat e motorit nga 25% në 100%.

Sistemet e pastrimit të gazit shkarkues të instaluar në motorët ndihmës të naftës dhe motorët me naftë që sigurojnë energji për makinën sigurojnë që vlerat kufi të shkarkimit të respektohen me ngarkesën e motorit nga 10% në 100%.

1. **Kriteret për përdorimin e biokarburanteve**

Biokarburantet mund të përdoren në Anije në qoftë se plotësojnë kërkesat e përcaktuara me një Vendim të veçantë.

Përzierjet e biokarburanteve dhe lëndëve djegëse detare mund të përdoren në objekte detare nëse plotësojnë vlerat kufi të përmbajtjes së squfurit të përshkruar në këtë Vendim.

1. \*Ky vendim përafron pjesërisht direktivën(EU) 2016/802, të Parlamentit Evropian dhe të Këshillit, të datës 11 maj 2016, në lidhje me reduktimin e përmbajtjes së squfurit në disa lëndë të djegshme të lëngshme” [↑](#footnote-ref-1)